
ДО
ОБЩИНСКИ СЪВЕТ
БУРГАС


Д  О  К  Л  А  Д  Н  А    З  А  П  И  С  К  А

от Димитър Николов Николов
Кмет на Община Бургас

[bookmark: _GoBack]Относно: Отправяне на искане за безвъзмездно предоставяне в собственост на Община Бургас на недвижим имот, представляващ УПИ ІІ-1566 в кв.6 по ПУП-ПРЗ на кв. Сарафово, гр. Бургас, отразен като ПИ с идентификатор 07079.820.1566 по КККР на гр. Бургас – частна държавна собственост.
 

УВАЖАЕМИ ОБЩИНСКИ СЪВЕТНИЦИ,

Непрекъснатите екологични, социални и икономически трансформации в градовете създават нови предизвикателства за общинската и държавна администрации и изискват вземане на решения относно планирането и създаване на нови градски паркове. Една от задачите на съвременните градоустройствени планове е създаването на нови зелени площи.
Всички сме наясно, че зелените площи в урбанизираните райони са недостатъчно, макар да са важен елемент за поддържане на здравословна и устойчива среда за обитаване. Растителността в градската среда  е силно свързана с човешкото здраве и повишава качеството на живот. 
Сарафово е един от най-бързо разрастващите се квартали на територията на община Бургас и е сред най-предпочитаните за живеене от младите семейства през последните години. 
С ПУП-ПРЗ, одобрен със Заповед №1018/20.04.2021г. на Зам-кмет на Община Бургас от бивш УПИ ІІ в кв.6 по ПУП-ПРЗ на кв. Сарафово, гр. Бургас, се обособяват два нови УПИ: УПИ ІІ с площ 14 399 кв. м и УПИ ХІІІ с площ 5603 кв. м, отредени „За курортни дейности“. Имотите са държавна собственост.
На заседание на Общински съвет–Бургас, проведено на 25.06.2024 г.   по т.9 от Протокол № 11, е взето решение да бъде отправено искане до Министерски съвет на Република България, чрез Областния управител на област Бургас, за безвъзмездно прехвърляне в полза на Община Бургас правото на собственост върху  УПИ ХІІІ-1567, целият с площ 5603 кв. м  в  кв.6  по ПУП-ПРЗ на кв. Сарафово,  гр. Бургас, отразен като ПИ с идентификатор 07079.820.1567, с площ 5599 кв. м по КККР на гр. Бургас – частна държавна собственост,  за изграждане на детска градина. В изпълнение на взетото решение е стартирана процедура по чл.54  от Закона за държавната собственост, за извършване на всички правни и фактически действия за безвъзмездно прехвърляне в полза на Община Бургас на описания в решението имот.
Инициативата и желанието за изграждане на нови детски площадки, паркови зони и паркинги върху свободните терени на територията на квартала е инициирана от жителите на кв. Сарафово, гр. Бургас при обществено обсъждане, подкрепени от местната власт.
Теренът в непосредствена близост до описания имот, представляващ УПИ ІІ-1566 в кв.6 е с площ 14 403 кв. м., с отреждане „За курортни дейности“, е държавна собственост и според своето местоположение и площ е изключително подходящ за реализиране на парк и детска площадка, толкова необходими и желани от местното население.
Свободните държавни терени на територията на Община Бургас би следвало да служат за обезпечаване на  публичните нужди на населението –основна функция на Областната администрация като представител на държавата на местно ниво и да не се допуска свободни терени да бъдат предлагани за продажба извън обществените функции.	
С изграждане на нова детска градина в УПИ ХІІІ в кв.6 ще се решат проблеми, свързани с недостига на места в детската градина. 
С реализирането на парк и детска площадка в УПИ ІІ-1566 в кв.6, непосредствено до бъдеща детска градина, населеното място ще придобие вид на още по-добро и привлекателно място за жителите, а не на последно място за туристите, предпочитащи кв. Сарафово за своята почивка.
Изграждане и поддържане на ново парково пространство може да има множество екологични, социални и икономически ползи. На първо място, зелените площи като паркове, дървесни насаждения и озеленени улици действат като "бели дробове" на градовете. От друга страна, зелените пространства играят важна роля в регулирането на температурата в градовете. Растителността подобрява психичното здраве и повишава физическата активност, а също така е полезна за социалното сближаване. 
В квартал Сарафово има недостиг на места в детската градина, но наред с това и нужда от зелени пространства за отдих, спорт и игра.
Тези и други фактори несъмнено обуславят и необходимостта от усвояване на нови терени – свободни пространства за изграждане детска градина, детски площадки и паркове за отдих и спортни дейности.
В подкрепа на местната инициатива след проведено обществено обсъждане за създаване и изграждане на ново парково пространство в полза на населението, Община Бургас следва да придобие правото на собственост върху УПИ ІІ-1566 в кв.6 по ПУП-ПРЗ на кв. Сарафово, гр. Бургас, отразен като ПИ с идентификатор 07079.820.1566 по КККР на гр. Бургас – частна държавна собственост, в който след преотреждане за публични нужди да се изгради парк и детска площадка.



Предвид изложеното и на основание чл.73, ал.1 от Правилника за организацията и дейността на Общинския съвет и взаимодействието му с общинската администрация, чл.21, ал.1, т.8 от Закона за местното самоуправление и местната администрация, чл.54  от Закона за държавната собственост, чл.9, ал.1, т.1 от Наредбата за реда за придобиване , управление и разпореждане с общински имоти и вещи, предлагам на Общинския съвет – Бургас да вземе следните 

Р Е Ш Е Н И Я :

1. Дава съгласие да бъде отправено искане до Министерския съвет на Република България чрез Областния управител на област Бургас, за безвъзмездно прехвърляне в полза на Община Бургас правото на собственост върху имот, частна държавна собственост, представляващ  УПИ ІІ-1566, целият  с площ 14 399 кв. м, отреден  „за курортни дейности“,   в кв.6 по ПУП-ПРЗ на кв. Сарафово, гр. Бургас, при граници на целия имот: север и изток – улици, юг- УПИ ХІІІ и улица и запад- УПИ І общ, ХІІ общ, ХІ-137, Х-138, ІХ-139, VІІІ-140, VІІ-141, VІ-142, V-143, ІV-144 и ІІІ-145, отразен като ПИ с идентификатор 07079.820.1566 с площ 14 403 кв. м по КККР на гр. Бургас –, при съседи, имоти с идентификатори: 07079.820.554, 07079.820.555, 07079.820.556, 07079.820.557, 07079.820.558, 07079.820.559, 07079.820.560, 07079.820.561, 07079.820.562, 07079.820.563,  07079.820.914, 07079.820.949  и 07079.820.1567, за изграждане на парк и детска площадка.
2. Възлага на Кмета на Община Бургас да извърши предвидените в закона правни и фактически действия по изпълнение решението по т. 1.
Приложение: скица - извадка от ПУП-ПРЗ,  идеен проект и скица, издадена от СГКК-Бургас. 

ДИМИТЪР НИКОЛОВ                             
Кмет на Община Бургас


Съгласували:
Златина Георгиева, директор, дирекция ПНО

Живко Димитров, директор,  дирекция УОС

Катерина Сидерова – Грудова, гл. юрисконсулт в дирекция УОС


Изготвил: 
Силвия Кемурджиева,  гл.спец. в дирекция УОС

